ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660003101

ขอให้แก้ไขปัญหาเสียงดังรบกวนจากการรวมกลุ่มรับประทานอาหารและดื่มเครื่องดื่มแอลกอฮอล์ของเพื่อนบ้าน จุดสังเกต อยู่ใกล้กับห้างสรรพสินค้าโลตัส เอ็กซ์เพรส ซอยศรีนครินทร์ 38 โดยเดินทางเข้ามาในซอยศรีนครินทร์ 38 ประมาณ 900 เมตร จะพบโครงการสวัสดี คอนโด อยู่ตรงข้ามกับห้างสรรพสินค้าโลตัส เอ็กซ์เพรส เนื่องจากผู้ร้องแจ้งว่าประสบปัญหาจากการรวมกลุ่มรับประทานอาหารและดื่มเครื่องดื่มแอลกอฮอล์ของเพื่อนบ้าน เป็นบุคคลเพศหญิง (ทราบชื่อ) ลักษณะเป็นทอม ผมสั้น รูปร่างอ้วน สีผิวขาวเหลือง ส่วนสูงประมาณ 155 เซนติเมตร โดยบุคคลดังกล่าวมีตำแหน่งเป็นผู้จัดการนิติคอนโด ได้เช่าพื้นที่ของคอนโด เลขที่ห้อง 501 อาคาร F เพื่อเปิดร้านขายของชำ โดยบริเวณดังกล่าวจะมีการรวมกลุ่มของเพื่อนบ้านจำนวนประมาณ 10 คน ในช่วงเวลาประมาณ 20.00-24.00 น. เป็นประจำทุกวัน เพื่อรับประทานอาหารและดื่มเครื่องดื่มแอลกอฮอล์ ซึ่งมีการพูดคุยส่งเสียงดัง รวมถึงใช้พื้นที่ล้ำออกมาในเขตพื้นที่ส่วนกลางของคอนโดโดยไม่เกรงกลัวการถูกร้องเรียน เพราะบุคคลดังกล่าวมีความสนิทสนมกับผู้จัดการอาคาร (ตามที่ผู้ร้องแจ้ง) ส่งผลให้ผู้ร้องและประชาชนที่อาศัยอยู่ในพื้นที่เดือดร้อนเป็นจำนวนมาก ประสบปัญหามาเป็นระยะเวลาประมาณ 3 ปีแล้ว จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าว เพื่อบรรเทาความเดือดร้อนให้แก่ผู้ร้องและประชาชนในพื้นที่ฯ เบื้องต้นผู้ร้องเคยมีการแจ้งเรื่องกับทางสำนักงานตำรวจแห่งชาติ หมายเลขสายด่วน 191 และสำนักงานเขตประเวศ โดยมีการออกหนังสือร้องเรียนเลขที่ กท7304 เพื่อประสานงานไปยังสถานีตำรวจนครบาลพระโขนง ซึ่งมีเจ้าหน้าที่ตำรวจลงพื้นที่ตรวจสอบในบางครั้ง รวมถึงผู้ร้องเคยโทรศัพท์แจ้งเรื่องกับทางฝ่ายสิ่งแวดล้อมของสำนักงานเขตประเวศ  เจ้าหน้าที่เพศหญิง เป็นผู้รับเรื่อง   ประกอบกับผู้ร้องประสงค์ให้หน่วยงานประสานเรื่องดังกล่าว ไปยังกรมสรรพสามิต เพื่อให้ตรวจสอบการจำหน่ายสุราของห้องดังกล่าว ว่าได้รับอนุญาตหรือไม่ รวมถึงประสงค์ให้ตรวจสอบใบอนุญาตในการเปิดร้านจำหน่ายสินค้าเบ็ดเตล็ด และประสงค์ให้มีการติดตั้งกล้องวงจรปิดแบบ Real Time เพื่อดำเนินการตรวจสอบ และป้องกันการคุกคามผู้ร้องเรียน เนื่องจากพฤติกรรมของบุคคลดังกล่าวไม่ธรรมดา รวมถึงประสงค์ให้ร้านดังกล่าวปิดร้านไปและทำเป็นเพียงที่อยู่อาศัยเท่านั้น อีกทั้งวันที่ 23 ธันวาคม 2565 ช่วงเวลาประมาณ 20.00 น. มีการตั้งกลุ่มดื่มสุราและมีการนำเก้าอี้ออกไปวางกีดขวางในพื้นที่สาธารณะ และส่งเสียงดังรบกวนผู้ที่อาศัยอยู่บริเวณใกล้เคียงเป็นอย่างมาก ผู้ร้องจึงประสงค์ให้ทางหน่วยงานที่เกี่ยวข้อง เข้าตรวจสอบในช่วงยามวิกาล ตามเวลาที่เกิดเหตุ เพื่อแก้ไขปัญหาร่วมกันให้จบ นั้น ปัจจุบัน ปัจจุบันวันที่ 24 มกราคม 2566 เวลาประมาณ 21.00 น. ยังคงประสบปัญหาการรวมกลุ่มรับประทานอาหารและดื่มเครื่องดื่มแอลกอฮอล์ส่งเสียงดังรบกวนเช่นเดิม และมีการสร้างปัญหาเสียงดังรบกวนถี่มากขึ้นกว่าเดิม ผู้ร้องเห็นว่าห้องดังกล่าว ไม่ปฏิบัติตามที่หน่วยงานที่รับผิดชอบดำเนินการ ไม่เกรงกลัวทั้งเจ้าหน้าที่ตำรวจและกรุงเทพมหานคร จึงควรมีมาตรการเด็ดขาด และแจ้งรายงานผลขั้นตอนการดำเนินการให้ผู้ร้องทราบ เช่น การปรับ,ตักเตือน,บทลงโทษ ผู้รวมกลุ่มและผู้จัดการอาคาร ซึ่งควรกำหนดให้เป็นพื้นที่ควบคุม เพื่อให้ผู้อยู่อาศัยในพื้นที่ดังกล่าวสงบสุขสามารถนอนหลับพักผ่อนได้ตามปกติ 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata